open-index/open-wikipedia-markdown huggingface dataset:
Կաարլի եկեղեցի

**Կաարլի եկեղեցի** (), Էստոնիայի խոշորագույն կրոնական կռույցներից մեկը։ Ունի 1,500 նստատեղ։ Գտնվում է Տինիսմյագի բլրի վրա (Տոոմպեա փողոց, 10)։

## Պատմություն
Կաարլի եկեղեցի փայտե առաջին շինությունը կառուցվել է 1670 թվականին Սուրբ Անտոնիոսի մատուռի տեղում, որը հավանաբար ոչնչացվել է 1570-1571 թվականներին կամ 1577 թվականին Լիվոնյան պատերազմի արդյունքում։

Եկեղեցին անվանակոչվել է ի պատիվ շվեդ արքա Կարլ XI-ի։ Այն եղել է Վերին քաղաքում ապրող էստոնացիների ու ֆինների թեմական եկեղեցին։ Մինչև եկեղեցու կառուցումը եկեղեցական ծառայություններ են մատուցվել Վերին քաղաքի շինություններից մեկում։

Եկեղեցու առաջին շինությունը այրվել է Հյուսիսային պատերազմի ժամանակ 1710 թվականի օգոստոսին, երբ ռուսական զորքերը հարձակվել են Տալլինի և շրջակա տարածքների վրա։ 1739 թվականին թեմի վերջին քահանան բնակության է մեկնել Ռակվեռե, և թեմը վերջնականապես լուծարվել է։

19-րդ դարի կեսերին Տալլինի՝ Սուրբ հոգու եկեղեցին այլևս չի կարողացել տեղավորել թեմի բոլոր էստոնացիներին, և անհրաժետություն է առաջացել նոր, ավելի տարողունակ եկեղեցի կառուցելու։ 1850 թվականին սկսվել է նոր եեղեցու համար անհրաժեշտ գումարի հավաքագրումը։ Գումարային մեծ ներդրում է արել Էստլանդիայի ասպետությունը։ Հողակտորն ու շինարարական նյութերը տրամադրել է Դոմի գիլդիայի ավագ Հանս Ֆալկը (1791-1874)։ Շինարարությունը Օտտո Հիպիոսի նախագծով սկսվել է 1862 թվականին։

Չնայած այն բանին, որ եկեղեցու աշտաակներն ավարտին են հասցվել միայն 1882 թվականին, իսկ վերջնական շինարարությունն ընդհանրապես ավարտին չէր հասցվել, եկեղեցին օծվել է 1872 թվականին։

1909 թվականին գլխավոր մուտքի ճակատամասում տեղադրվել է գերմանական ժամացույց։ Եկեղեցու որմնանկարները 1879 թվականի հուլիսին ստեղծել է Յոհան Կյոլերը (էստոնական առաջին ֆրեսկո՝ «Եկե՛ք ինձ մոտ»): Խորանի ներքևի հատվածում գտնվող եռամաս կոմպոզիցիայի հեղինակը Սալլի ֆոն Կյուգելհեենն է (1889)։ Ամենախոշոր ջահը նվիրել է Գեորգ ֆոն Մեյենդորֆը։ Եկեղեցու առաջին երգեհոնը կառուցել է Գուստավ Նորմանը, իսկ ժամանակակից երգեհոնը ստեղծվել է 1923 թվականին «Վալկեր» ընկերության կողմից (81 ռեգիստր, խոշորագույնն է էստոնիայում)։ Եկեղեցու ամենահին զանգը ձուլվել է 1696 թվականին Ստոկհոլմում։

### Թեմական գերեզմանոց
Թեմն ունի տարածք Ռահումյաե գեեզմանոցում։ Գերեզմանոցում մատուռը կառուցվել է 1911-1913 թվականներին Կաարլի եեղեցու ոճով ինժեներ Անտոն Ուեսսոնի կողմից։

## Ծանոթագրություններ

## Արտաքին հղումներ
Կաարլի եկեղեցու պատմություն

Կատեգորիա:Եկեղեցիներ այբբենական կարգով
Կատեգորիա:Լյութերական եկեղեցիներ
Կատեգորիա:Նեոգոթիկա
Կատեգորիա:Տալլինի եկեղեցիներ
Ատելության խոսքի դեմ օրենսդրությունը Ֆրանսիայում

**Ատելության խոսքի դեմ օրենսդրությունը Ֆրանսիայում** ներկայացված է ինչպես քաղաքացիական, այդպես էլ քրեական իրավունքի նորմերով։ Նման իրավակարգավորումները պաշտպանում են անհատներին և սոցիալական խմբերին զրպարտությունից և անպատվելուց՝ որևէ էթնիկ խմբին, երկրին, ռասային, կրոնին, սեռին, սեռական կողմնորոշման պատկանելու կամ չպատկանելու, գենդերային ինքնության կամ ֆիզիկական առանձնահատկություններ ունենալու կամ չունենալու հողի վրա՝ լինի այդ խոսքը փաստարկված կամ երևակայական։ Այդ օրենսդրությունը արգելում է որևէ մեկի նկատմամբ խտրականություն հրահրելուն, հոգեբանական կամ ֆիզիկական վնաս պատճառելուն ուղղված հաղորդակցության ցանկացած տեսակ՝ որևէ էթնիկ խմբին, երկրին, ռասային, կրոնին, սեռին, սեռական կողմնորոշման պատկանելու կամ չպատկանելու, գենդերային ինքնության կամ ֆիզիկական առանձնահատկություններ ունենալու կամ չունենալու հողի վրա՝ լինի այդ խոսքը փաստարկված կամ երևակայական։

## Ընտրյալ գործեր
1984 թվականի առաջին ատյանի դատարանը արգելել է Ժակ Ռիշարի  ֆիլմը գովազդող պաստառ։ Պաստառին պատկերված էր միայն իրանի հատվածում ծածկված երիտասարդ մի կին, որի ձեռքերը և ոտքերը կապված էին խաչին։ Որոշումը չի բողոքարկվել։

1985 թվականին երեք կազմակերպություններ դիմել են Փարիզի դատարան՝ պահանջելով արգելել Ժան Լյուկ Գոդարի  ֆիլմը։ Ֆիլմում Մարիամի և Հովսեփի աստվածաշնչյան պատումը ներկայացվել է ժամանակակից դրությամբ։ Կազմակերպությունները հայտարարել են, որ ֆիլմը վիրավորում էր իրենք կրոնը։ Դատարանը հրաժարվել է արգելել ֆիլմը։

## Տես նաև
* Հանցագործություն ատելության հողի վրա

## Ծանոթագրություններ

Կատեգորիա:Ատելության խոսք
Կատեգորիա:Գրաքննությունը Ֆրանսիայում
Կատեգորիա:Խոսքի ազատությունը ֆրանսիայում
Կատեգորիա:Ֆրանսիայի իրավունք
Ատելության խոսքի դեմ օրենսդրությունը Հայաստանում

**Ատելության խոսքի դեմ օրենսդրությունը Հայաստանում** ներկայացված է քրեական իրավունքի նորմերով։ Նման իրավակարգավորումները արգելում են անձի կամ անձանց խմբի նկատմամբ սեռով, ռասայով, մաշկի գույնով, էթնիկական կամ սոցիալական ծագումով, գենետիկական հատկանիշներով, լեզվով, կրոնով, աշխարհայացքով, քաղաքական կամ այլ հայացքներով, ազգային փոքրամասնությանը պատկանելությամբ, գույքային վիճակով, ծնունդով, հաշմանդամությամբ, տարիքով կամ անձնական կամ սոցիալական բնույթի այլ հանգամանքներով պայմանավորված բռնություն գործադրելու հրապարակային կոչերը, նման բռնությունը հրապարակայնորեն արդարացնելը կամ քարոզելը

## Պատմություն
2020 թվականի ապրիլի 15-ին Հայաստանի Հանրապետության Ազգդային Ժողովը ընդունել է ՀՀ կառավարության կողմից ներկայացված ՀՀ քրեական օրենսգրքում լրացում կատարելու մասին օրենքի նախագիծը, որով ՀՀ քրեական օրենսգրքում ավելացվել 226.2-րդ հոդվածը՝ «Բռնություն գործադրելու հրապարակային կոչերը, բռնությունը հրապարակայնորեն արդարացնելը կամ քարոզելը», համաձայն որի բռնությունը հրապարակայնորեն արդարացնելը կամ քարոզելը քրեական պատասխանատվություն է նախատեսում բռնություն գործադրելու հրապարակային կոչերի, բռնությունը հրապարակայնորեն արդարացնելու կամ քարոզելու կամ ատելության կոչերի համար։ Հոդվածը ուժի մեջ է մտել 2020 թվականի մայիսի 16-ին։

## Տես նաև
* Հանցագործություն ատելության հողի վրա

## Ծանոթագրություններ

Կատեգորիա:Հայաստանի Հանրապետության իրավունք
Հայաստան
Ատելության խոսք
Ատելության խոսք
Հո (քաղաք)

**Հո (քաղաք)** (), քաղաք Գանայի հարավ-արևելքում։ Հանդիսանում է Վոլտայի շրջանի կենտրոնը։ Մինչև 1956 թվականը եղել է Բրիտանական Տոգոյի կենտրոնը։

## Պատմություն
Քաղաքը եղել է Տոգոլենդայի մի մասը։ Առաջին Համաշխարհային պատերազմից հետո գրավվել է Բրիտանական կայսրության կողմից։ Եղել է Ազգերի Լիգայի մանդատային տարածք և Բրիտանական Տոգոյի մայրաքաղաք, մինչև Բրիտանական Ոսկե ափի կազմի մեջ մտնելը։

Ամեն տարի սեպտեմբերին քաղաքում անցկացվում է յամսի փառատոն։

## Բնակչություն
Քաղաքի բնակչությունն ըստ տարիների:

## Տնտեսություն
Գործում է առևտրի կենտրոն, որտեղ վաճառվում են կոկոս, նավթ, բատատ, բրինձ, կակաո և այլ ապրանքներ։ Զարգացած է սննդի արդյունաբերությունը։
left|thumb|275px| Հո, Գանա

## Սպորտ
Քաղաքում է տեղակայված Հո սպորտային մարզադաշտը (Ho Sports Stadium):

## Տրանսպորտ
Հո քաղաքի ճանապարհները ասֆալտապատված են, իսկ փողոցները ոչ այնքան։ Օդանավակայանը սկսել է գործել 2015 թվականի սեպտեմբերից։

## Ծանոթագրություններ

## Տես նաև
*Գանայի վարչական բաժանում

Կատեգորիա:Բնակավայրեր այբբենական կարգով
Կատեգորիա:Գանայի քաղաքներ
Յաունպիլս ամրոց

**Յաունպիլս ամրոց** ()՝ ամրոց Լատվիայի Զեմգլայե պատմական շրջանում։ Բավականին լավ պահպանված վիճակում է գտնվում և մեր օրերում վերացվել է հյուրանոցի։

## Պատմություն
Դղյակը կառուցվել է 1301 թվականին ՝ լիբանանյան միաբանության գերմանական ճյուղի Մագիստրոս Գոթֆրիդ ֆոն Ռոգեի կողմից։ Ամրոցի հիմքերը կառուցվել են 15-րդ դարում։ Ամրոցը խիստ վնասվել է 1625 թվականին Շվեդիայի հետ պատերազմի ժամանակ։ Ավելի ուշ կառուցվել է երրորդ հարկը, և 17-րդ դարի վերջին հին ամրոցը դարձել է կալվածք ՝ իր բոլոր հարմարություններով։ Շենքը մասամբ վերակառուցվել է 18-րդ դարում։ Ամրոցը այրվել է 1905 թվականի ռուսական հեղափոխության ժամանակ։ Մեկ տարի անց այն վերակառուցվել է ճարտարապետ Վիլհելմ Բոքսլաֆի նախագծով։

16-րդ դարից մինչև 1920 թվականը ամրոցը պատկանում էր գերմանացի Բարոն ֆոն դեր Ռեքեի ընտանիքին։ 18-րդ դարում ամրոցում ապրող ընտանիքի անդամներից մեկը բանաստեղծուհի Էլիզա ֆոն դեր Ռեքեն էր։ 1920 թվականին լատվիական ագրարային բարեփոխումներից հետո ամրոցի համալիրում անասնաբուծական փորձարարական կայան է տեղակայվել։ Խորհրդային ժամանակներում ամրոցի ինտերիերը ամբողջովին վերակառուցվել է, և այսօր Յաունպիլսը 1960 թվականից ունի տիպիկ խորհրդային ինտերիերներ։

## Տես նաև
*Լատվիայի միջնադարյան ամրոցների ցանկ

## Ծանոթագրություններ

## Աղբյուրներ
*Официальный сайт замка Яунпилс

Կատեգորիա:Ամրաշինական կառույցներ
Կատեգորիա:Դղյակներ այբբենական կարգով
Կատեգորիա:Լատվիայի դղյակներ
Մեղուների համաշխարհային օր

**Մեղուների համաշխարհային օր**, համաշխարհային օր, որը նշվում է մայիսի 20-ին՝ ի հիշատակ ականավոր մեղվաբույծներից մեկի՝ գործունեության այս տեսակի նորարար Անտոն Յանշայի ծննդյան օրվա։  Անտոն Յանշան համարվում է ժամանակակից մեղվաբուծության հիմնադիրներից մեկը։  Օրվա նպատակն է հասարակության ուշադրությունը հրավիրել փոշոտման կարևորության վրա։ Մեղուները և այլ փոշոտողները, ինչպես օրինակ, թիթեռները, չղջիկները և կոլիբրիներն ապահովում են շատ բույսերի, այդ թվում և` մի շարք սննդային մշակաբույսերի վերարտադրությունը։

Տոնի հիմնադրումը կոչված է ընդգծելու մեղվատու մեղուների նշանակությունը բույսերի, այդ թվում՝ գյուղատնտեսական մշակաբույսերի փոշոտման գործընթացում, այսինքն՝ դրանց դերը բուսաբուծության, այգեգործության, բանջարաբուծության և գյուղատնտեսության այլ ճյուղերի մեջ։
thumb|2018 Սլովենիայի Բրեզնիցա քաղաքում մեղուների օրվա նվիրված տոնակատարություն
2017 թվականի հոկտեմբերի 18-ին Միավորված Ազգերի Կազմակերպության Գլխավոր ասամբլեան որոշել է մայիսի 20-ը հայտարարել Մեղուների համաշխարհային օր։ Մայիսի 20-ի ընտրությունը կապված է Անտոն Յանշայի (1734-1773) ծննդյան օրվա հետ, որը 18-րդ դարում առաջինն է զբաղվել մեղվապահությամբ իր ծննդավայրում, Սլովենիայում։ Հենց այս երկիրն է առաջարկել նշել տոնը` ընդգծելով այս միջատի աշխատելու մեծ կարողությունը և միևնույն ժամանակ` շատ քիչ ուշադրություն պահանջելը։ Նշվում է մեղվի ունեցած բացառիկ դերը ինչպես փոշոտման, այնպես էլ` մեղր և մեղվապահական այլ մթերքների (մեղվակաթ, մեղրամոմ և ակնամոմ) արտադրության գործում։

2018 թվականին  առաջին տոնակատարության համար  Սլովենիայում թողարկվել է  2 եվրոյանոց անվանական հուշադրամ։

## Մեղուների կարևորություն
Մեղուները, թիթեռները և այլ փոշոտողներն անմիջական ազդեցություն ունեն մեզ վրա։ Ուտելիքը, որ մենք ուտում ենք, օրինակ, միրգն ու բանջարեղենը, անմիջականորեն կախված են փոշոտումից։ Մեղուները, սակայն, միշտ վտանգված են մարդու գործունեության պատճառով։ Միջատները, պեսդիցիդները, հողի օգտագործման արդյունքում առաջացող փոփոխությունները կարող են նվազեցնել մեղուների սնունդը, որը նրանց հանդիպող վտանգներից մեկն է։ Այս և այլ շատ թեմաներ ընդգծվել են ՄԱԿ-ի կողմից։

## Տոնի նպատակներ
Մեղուների համաշխարհային օրը նշելը նպատակ ունի.

* Համաշխարհային քաղաքականության ուշադրությունը հրավիրել մեղուների պաշտպանության կարևորության վրա
* Ընդգծել մեղուների և այլ փոշոտողների կարևորությունը
* Դադարեցնել կենսաբազմազանության նվազեցումը և էկոհամակարգի դեգրադացումը և այսկերպ օժանդակել կայուն զարգացման նպատակին

## Ծանոթագրություններ

## Արտաքին հղումներ
* Պաշտոնական կայք
* Տոնի մասին` ՄԱԿ-ի կայքում
* Первый Всемирный день пчел отметили 20 мая 2018 года // Журнал «Сельскохозяйственные Вести». 21.05.2018

**Տեսանյութեր**
* В ООН появились свои пчелы | Организация Объединенных Наций. 21 мая 2018 г.
* Словения отметила Всемирный день пчёл | NTD.Russian. 21 мая 2018 г.

Կատեգորիա:Էկոլոգիա
Կատեգորիա:Մեղվաբուծություն
Մենք Ջեքի հետ

**Մենք Ջեքի հետ** (), խորհրդային նկարված մուլտֆիլմ, որի ռեժիսորը Վլադիմիր Սամսոնովն է։ Սցենարի հեղինակը Վիտալի Զլոտնիկովն է` տղայի և նրա հավատարիմ շան` Ջեքի մասին պատմող «Ես և Ջեքը» (1968) գրքի հիման վրա։

## Սյուժե
Կար-չկար, Սերյոժա անունով մի փոքրիկ տղա կար։ Մի անգամ ձմռանը մայրը նրա համար գիրք է կարդում հերոսների մասին։ Եվ նա որոշում է ինքն էլ հերոս դառնալ և սխրանք գործել։ Նա միանգամից հասկանում է, որ իր հայրենի քաղաքում չի կարող սխրանք գործել, և դրա համար նա պետք է գնա Հյուսիսային բևեռ։ Իհարկե, նա հասկանում էր, որ միայնակ իր համար հեշտ չի լինի հասնել Հյուսիսային բևեռ և որոշում է իր հետ վերցնել Ջեքին. նրանք միշտ լավ էին հասկանում միմյանց։ Ջեքը մեծ շիկակարմիր շուն էր, որը ապրում էր տղայի և նրա ընտանիքի երկհարկանի տան բակում գտնվող փայտե տնակի մեջ։ Սերգեյը հավաքում է ուսապարկ, դնում է այն սահնակի վրա և ուղևրովում դեպի կայարան։ Ջեքը հետևում է նրան։ Ճանապարհին տղան զրուցում է հարևան աղջկա հետ, երեք նրբերշիկով հյուրասիրում է կատուներին, սառած գետի վրայով սահնակով սահում է։  Այնտեղ Ջեքը հասնում է նրան, և նրանք երկուսով տեսնում են, թե ինչպես է մի փոքրիկ աղջիկ սահնակից ընկնում սառույցի վրա, որը կոտրվում է, և աղջիկ ընկնում է գետն ու սկսում խեղդվել։ Սերյոժան ու Ջեքը վազում են նրա մոտ։ Ջեքն առաջինն է հասնում, ցատկում է ջրի մեջ, ատամներով բռնում աղջկա օձիքից և սկսում է հրել նրան դեպի ափ։ Սերյոժան ընկնում է սառույցի վրա և սկսում աղջկան ջրից քաշել, և ջրից դուրս եկած Ջեքն սկսում է օգնել նրան։ Միասին նրան դուրս են հանում աղջկան, այնուհետև մեծահասակները գալիս ու հավաքվում են աղջկա շուրջը։ Վրա հասած ոստիկանն սկսում է հարցաքննել բոլորին։ Իսկ Սերյոժան և Ջեքը վազում են դեպի կայարան, որտեղ հեռվից տեսնում են հեռացող գնացքը։ Տղան հառաչում է. «Է՜հ, Ջեք։ Հիմա մենք երբեք սխրանք չենք գործի»։ Եվ նրանք վերադառնում են տուն։ Շուտով նրանց է մոտենում ոստիկանը և մի թուղթ է կարդում. «Բոլորիդ տեղեկացնում եմ. Հինգ ու կես տարեկան Սերյոժա Բորոդինը 2 տարեկան շուն Ջեքը իսկական սխրանք են գործել։ Վտանգելով իրենց կյանքը` նրանք աղջնակին հանել են սառցե ջրից։ Սրա համար նրանք պարգևատրվում են «Խեղդվող մարդուն փրկելու համար» մեդալով։ Ոստիկանը Սերյոժային մեդալ է հանձնում, իսկ Ջեքին, «Շների ուրախությունը» մեկուկես կգ երշիկ և ոսկոր։

## Հեղինակներ
* Ռեժիսոր` Վլադիմիր Սամսոնով
* Սցենարի հեղինակ` Վիտալի Զլոտնիկով
* Բեմադրող նկարիչ` Ռոզալիա Զելմա
* Օպերատոր` Բորիս Կոտով
* Կոմպոզիտորներ` Վլադիմիր Կրիվցով, Եվգենի Կռիլատով
* Հնչյունային օպերատոր` Վլադիմիր Կուտուզով
* Նկարիչ մուլտիպլիկատորներ` Էլվիրա Մասլովա, Գալինա Բարինովա, Գենադի Սոկոլսկի, Լեոնիդ Նոսիրև, Ալեքսանդր Դավիդով, Ռենատա Միրենկովա, Նատալյա Բոգոմոլովա
* Նկարիչներ` Դմիտրի Անպիլով, Սոֆյա Միտրոֆանովա
* Օգնականներ` Ադա Նիկոլսկայա, Նատալյա Օռլովա, Մայա Պոպովա
* Մոնտաժող` Ելենա Տերտիչնայա
* Խմբագիր` Նատալյա Աբրամովա
* Տնօրեն` Լյուբով Բուտիրինա
* Դերերը հնչյունավորել են` 
** Վասիլի Լիվանով` շնիկ Ջեք
** Լյուդմիլա Գնիլովա` Սերյոժա
** Օլգա Գրոմովա` աղջնակ
** Բորիս Նովիկով` ոստիկան

## Ծանոթագրություններ

## Գրականություն
* 

## Արտաքին հղումներ
* 
* 
* «Մենք Ջեքի հետ» մուլտֆիլմը 

Կատեգորիա:1973 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Մուլտֆիլմեր շների մասին
Բորկում

thumb|300px|Կղզու զբաղեցրած տարածքը
thumb|300px|Կղզու քարտեզը
**Բորկում** (), կղզի Գերմանիայում։ Վարչական առումով ունի քաղաքի կարգավիճակ Ստորին Սաքսոնիայում։

Մտնում է Լեռ շրջանի կազմի մեջ։ Բնակչությունը կազմում է 5133 մարդ (2010 թվականի դեկտեմբերի 31-ի դրությամբ)։ Տարածքը  կազմում է 30,74 կմ²։ Պաշտոնական Կոդը՝ 03 4 57 002:

Կղզու շրջակայքը ավազոտ է և դժվարամատչելի։ Հյուսիսում ալիքներն ավելի ուժեղ են քան հարավում։

## Բնակչություն

## Տրանսպորտ
### Երկաթուղի
Կղզում կա նեղ երկաթուղային ճանապարհ։ Այն կապում է կղզու բոլոր հեռավոր անկյունները։ Երկաթուղու երկարությունը կազմում է 7,5 կիլոմետր, իսկ լայնությունը՝ 900 միլիմետր։

## Վիճելի տարածք
Կղզում կա օֆշորային հողմային էլեկտրակայան, որը հետագայում դարձել է վիճելի տարածք։ Իսկ հիմա արդիական է դարձրել նախկին տարածքային վեճը՝ Էմս գետի գետաբերանի և Դոլարտ ծոցի պատկանելության շուրջ։

## Պատկերասրահ

Borkum Dampf.jpg| 
Borkum Inselbahn.jpg| 
borkum grosses kaap.JPG| 


## Ծանոթագրություններ

## Արտաքին հղումներ
* Պաշտոնական կայք
*
*Official site 
*Borkum accommodations 
*Web-Directory with the topic Borkum  
*Web-Directory with the topic Borkum's summer residence 

Կատեգորիա:Բնակավայրեր այբբենական կարգով
Կատեգորիա:Գերմանիայի քաղաքներ
Մահ Նեղոսի վրա (ֆիլմ, 2020)

**Մահ Նեղոսի վրա** (), ռեժիսոր Քեննեթ Բրանայի ամերիկյան ֆիլմ դետեկտիվ-վեպ ժանրում, որը նկարահանվել է Ագաթա Քրիստիի համանուն վեպի հիման վրա բելգիացի դետեկտիվ Էրքյուլ Պուարոյի մասին, ով բացահայտում է Նեղոսի վրա տեղի ունեցած սպանությունը։ Հայտնի դետեկտիվի գլխավոր դերը կատարում է Քեննեթ Բրանան։

2018 թվականի փետրվարին 20th Century Fox կինոընկերությունը հաստատել է, որ կնկարահանվի «Սպանություն «Արևելյան ճեպընթացում» ֆիլմի սիքվելը, որի հիմքում ընկած է Ագաթա Քրիստիի «Մահը Նեղոսի վրա» վեպը։ Սկզբում նախատեսվում էր, որ ֆիլմն Էկրաններին կհայտնվի 2019 թվականի դեկտեմբերի 20-ին, սակայն ավելի ուշ հայտարարվեց թողարկման նոր ամսաթիվը ՝ 2020 թվականի հոկտեմբերի 2-ը։ Քեննեթ Բրանան կպահպանի ռեժիսորի աթոռը և կրկին կկատարի Էրքյուլ Պուարոյի դերը։

2019 թվականի հոկտեմբերին հայտնի է դարձել, որ «Մահը Նեղոսի վրա» ֆիլմի նկարահանումներն արդեն սկսվել են։ Նկարահանումների հիմնական մասը տեղի կունենա Բրիտանական *Longcross Studios* ստուդիայում, ինչպես նաև Եգիպտոսում։

«Սպանություն Նեղոսի վրա» ֆիլմի սյուժեի համաձայն՝ Էրքյուլ Պուարոն ժամանում է Եգիպտոս և ուղևորվում կրուիզ Նեղոսի վրայով։ Սակայն այստեղ նա կրկին ստիպված կլինի հետաքննել հանելուկային սպանությունը։ Նավի ուղևորների մեջ շատ կասկածյալներ կան, և նրանցից յուրաքանչյուրը հանցագործության համար իր շարժառիթն ունի։ Բայց Էրքյուլ Պուարոն դեռ մարդասպանին մաքուր ջրի երես կհանի։

## Դերերում
* Քեննեթ Բրանա - Էրքյուլ Պուարո
* Գալ Գադոտ - տիկին Լիննեթ Ռիջուեյ-Դոյլ
* Թոմ Բեյթման - պարոն Բուկ
* Էմմա Մակկի - Ժակլին դե Բելֆոր
* Արմի Համեր - Սայմոն Դոյլ
* Ջոջի Կոմեր 
* Լետիշա Ռայթ - Ռոզալիյա
* Ռասսել Բրենդ
* Ֆազալ Ալի - Էնդրյու Կաչադուրյան
* Դոն Ֆրենչ
* Ռոուզ Լեսլի - Լուիզա
* Սոֆի Օկոնեդո
* Ջենիֆեր Սոնդերս

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Արտադրությունում գտնվող ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:2022 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1914 թվականին
Կատեգորիա:Ֆիլմեր, որոնց գործողությունները տեղի են ունենում 1937 թվականին
Ջերմային հյուծում

**Ջերմային հյուծում**, շոկի տեսակ, որը զարգանում է առատ քրտնարտադրության հետևանքով մարմնի ջրազրկումից։

Տաք միջավայրում երկարատև լարված աշխատելու ընթացքում քրտնարտադրությունն ուժեղանում է։ Դրա հետևանքով տուժածը մեծ քանակությամբ հեղուկ և աղեր է կորցնում։ Շոգ օրվա ընթացքում մարդը քրտնելու արդյունքում կարող է կորցնել մինչև. 10 լիտր հեղուկ։ Առատ քրտնարտադրության հետևանքով մարմնում նվազում է արյան ծավալը։

Կենսական կարևոր օրգանների արյունամատակարարումն ապահովելու համար նեղանում են մաշկի և վերջույթների արյունատար անոթները։ Զարգանում է շոկային իրավիճակ՝ ջերմային հյուծում։ Ջերմային հյուծմանը կարող են նախորդել ջերմային ցնցումները։ Ջերմային հյուծումն ավելի հաճախ հանդիպում է մարզիկների, հրշեջների, շինարարների և նրանց մոտ, ովքեր տաք հագնված երկար ժամանակ գտնվում են շոգ և բարձր խոնավության պայմաններում։ Տուժածի մարմնի ջերմաստիճանը կարող է լինել նորմալ, կամ սովորականից մի փոքր ցածր կամ բարձր։

## Ջերմային հյուծման նշանները
* սառը, խոնավ, գունատ մաշկ,
* թուլություն,
* գլխացավ, գլխապտույտ,
* ծարավի զգացում,
* արագացած, թույլ անոթազարկ,
* սրտխառնոց, փսխում,
* հաճախացած շնչառություն։

## Օգնություն ջերմային հյուծման դեպքում
* Խորհուրդ տվեք տուժածին դադարեցնել ֆիզիկական աշխատանքը։
* Տեղափոխեք տուժածին հով, ստվերոտ վայր։
* Պառկեցրեք տուժածին, բարձրացրեք նրա ոտքերը մոտ 25 սմ։
* Թուլացրեք ճնշող կապերը և թեթևացրեք հագուստը։
* Եթե տուժածը գիտակից վիճակում է, տվեք ջրազրկման ժամանակ տրվող սառը հեղուկ, կամ սառը հանքային ջրեր։
* Ահազանգեք շտապ օգնություն։
* Վերահսկեք տուժածի վիճակը, գրանցեք տվյալները և ցուցաբերեք համապատասխան առաջին օգնություն։

## Տես նաև
* Արևահարություն
* Ջերմային հարված
*Ջերմային ցնցում
* Ընդհանուր սառեցում
* Ջերմահարություն

## Ծանոթագրություններ

Կատեգորիա:Անհետաձգելի բուժօգնություն
Կատեգորիա:Համախտանիշներ այբբենական կարգով
Կատեգորիա:Հիվանդություններ այբբենական կարգով
Կատեգորիա:Ջերմակարգավորում
Բլիդինիեի արգելոց

**Բլիդինիեի արգելոց** (բոսնիերեն՝ **Park prirode Blidinje** ), բնության պահպանվող տարածք Բոսնիա և Հերցեգովինայում, որն ազգային պարկի կարգավիճակ է ստացել 1995 թվականի ապրիլի 30-ին։

Գտնվում է Դինարյան Ալպերի կենտրոնական մասում և իրենից ներկայացնում է ջրաերկրաբանական բնական և անչափ կարևոր պահպանվածք՝ մշակութային ու պատմական նշանակալի ժառանգությամբ։ Ազգային պարկի մեջ ներառված են Դինարյան Ալպերի լեռնաշղթաները, Դուգոպոլիե սարահարթը, Բլիդինիե լիճը...

Բաց ու անպտղաբեր հովիտը կազմավորվել է Չվերսնիցա սարի հալվող սառցադաշտերի ազդեցությամբ։ Պարկի հիմքը կազմում է  3-5 կիլոմետր ձգվածություն ունեցող սարահարթը, որն ընկած է Չվերսնիցա ու Վռան սարերի միջև, զբաղեցնում է 364 քառակուսի կիլոմետր տարածք և  գտնվում է ծովի մակերևույթից 1150-ից 1300 մետր բարձրության վրա։ Երկրաբանաձևաբանական տեսակետից լինելով միասնական՝ սարահարթը բաժանվում է աշխարհագրական ու տեղագրական առումով միմյանցից զանազանվող երկու մասի՝ ստորին՝ հարավային մասը՝ Բլիդինիե լճով ու նրա շրջակայքով և վերին՝ հյուսիսային մասը՝ Դուգոպոլիեով։ Այն բաժանված է նաև Բոսնիայի չորս համայնքների՝ Պոսուշիեի, Տոմիսլովգրադի, Մոստարի և Յաբլանիցայի միջև։

## Տես նաև
*Արգելոց
*Բոսնիա և Հերցեգովինայի աշխարհագրություն

## Ծանոթագրություններ

## Արտաքին հղումներ
* Blidinje Nature Park
* Diva Blidinje
* Doljani

Կատեգորիա:Բոսնիա և Հերցեգովինայի ազգային պարկեր‎
Կատեգորիա:Բոսնիա և Հերցեգովինայի աշխարհագրություն
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգության նախնական ցանկ
Կատեգորիա:1995 հիմնադրված բնության հատուկ պահպանվող տարածքներ‎
Սթիվեն Քինգի մատենագիտություն

Սթիվեն Էդվին Քինգ, ծնվել է 1947 թվականի սեպտեմբերի 21-ին։ Ամերիկացի գրող, ով ստեղծագործում է տարբեր ժանրերում։ Վաճառվել է Քինգի գրքերի ավելի քան 350 միլիոն օրինակ և նկարահանվել են մի շարք գեղարվեստական ֆիլմեր, հեռուստատեսային բեմադրություններ, ինչպես նաև կոմիքսներ։ Հրատարակվել են 60 վեպեր, այդ թվում 7-ը՝ Ռիչարդ Բախման կեղծանունով։ Քինգը գրել է մոտ երկու հարյուր պատմություններ, որոնց մեծ մասը հավաքված են տասը հեղինակային ժողովածուներում։

Ցանկում ներկայացված են հեղինակի ստեղծագործությունները, այդ թվում նաև չհրապարակվածները։

## Մութ աշտարակ
Ցիկլը բաղկացած է ութ վեպերից, որոնք պատմում են հրաձիգ Ռոլանդ Դիսկեյնի երկար ճամփորդությունների մասին։ Որոնման վերջնակետը մութ աշտարակն է, լեգենդար վայրը, որը պահպանում է բոլոր աշխարհները քաոսից և ոչնչացումից։ Ռոլանդը հին ասպետական հրաձիգների վերջին անդամն է։ Նա ապրում է մի աշխարհում, որը տարբերվում է մեր աշխարհից, բայց դրա հետ մեկտեղ ունի մի շարք նմանություններ։ Նրա աշխարհի քաղաքական կարգը ֆեոդալիզմն է։ Ռոլանդը վստահ է, որ եթե հասնի բոլոր աշխարհների կենտրոն՝ Մութ աշտարակ, բարձրանալով դրա գագաթը նա կտեսնի, թե ով է կառավարում աշխարհը և կկարողանա վերականգնել կարգը։

## Վեպեր

### Ռիչարդ Բախման կեղծանունով

## Հեղինակային ժողովածուներ

## Այլ աշխատանքներ

## Ծանոթագրություններ

Կատեգորիա:Սթիվեն Քինգի ստեղծագործություններ
Կատեգորիա:Ցանկեր
Յան Առնոշտ Սմոլեր

**Յան Առնոշտ Սմոլեր**, գերմաներեն տարբերակով՝ **Յոհան Էռնստ Շմոլեր** (վերին լուժիկերեն՝ **Jan Arnošt Smoler**, , ), սերբալուժիկ լեզվաբան, սերբալուժիկական լեզվաբանության հիմնադիր, հրապարակագիր, *Serbske Nowiny* թերթր և *Łužičan* ամսագրի խմբագիր և հրատարակիչ, սերբալուժիկական գրահրատարակչական տան և գրախանութի հիմնադիր, «*Маціца сербская*»  կազմակերպության հիմնադիրներից մեկը, Բաուտցենում «*Սերբական տան*»՝ սերբալուժիկների ազգային ու մշակութային կյանքի կենտրոնի շինարարության կազմակերպիչ, 19-րդ դարում սերբալուժիկյան ազգային վերածննդի առաջնորդներից մեկը։ Մասնակցել է Մոսկվայում և Սանկտ Պետերբուրգում 1867 թվականին անցկացված սլավոնական համագումարներին։

## Գործունեություն
Յ. Ա. Սմոլարը համբավվել է որպես սերբալուժիկյան բանահյուսության նյութերի հավաքող ու գրի առնող. նա իր «*Լեռնային ու դաշտային սերբալուժիկների երգեր*» (*Pjesnički hornych a delnych Lužiskych Serbow*) ժողովածուն, որ նշանակալի երևույթ էր այդ բնագավառում, Լ. Հաուպտի հետ լույս է ընծայել 1841—1843 թվականներին։ Այդ ժողովածուի մասին դրվատանքի խոսքեր են ասել ու գրել ժողովրդական մշակույթի՝ այն ժամանակների բազմաթիվ արժևորողներ, նրանց թվում՝ նաև Գրիմ եղբայրները։ Սմոլերն առաջինն է տեղեկություններ հավաքել ու համակարգել Պրուսիայի ու Սաքսոնիայի տարածքներում լուժիկների բնակության սահմանների մասին։ Նա մեծ ավանդ է ներդրել սերբալուժիկների լեզվի, պատմության, մշակույթի, ազգագրության ուսումնասիրման, սերբալուժիկերենի դասագրքերի ու բառարանների պատրաստման ու հրատարակման գործում։ Բացի այդ, նա մասնակցել է վերին լուժիկերենի ուղղագրության բարեփոխման աշխատանքներին։ Սմոլարի լեզվաբանական գլխավոր աշխատություններն են՝ *Kleine Grammatik der serbisch-wendischen Sprache in der Oberlausitz* դասագիրքը  և «*Գերմաներեն-սերբալուժիկերեն բառարանը*» (*Němsko-serbski słownik*):

## Գրականություն
* Гугнин А. А., Введение в историю серболужицкой словесности и литературы от истоков до наших дней, Российская академия наук, Институт славяноведения и балканистики, научный центр славяно-германских отношений, М., 1997, стр. 4, 64, 94 — 97, 99 — 100, 102, 105, 107—108, 120, ISBN 5-7576-0063-2
* Kunze P.- Jan Arnošt Smoler. Ein Leben für sein Volk, Schriften des Sorbischen Instituts Band 10, Domowina, Bautzen, 1995, isbn = 3-7420-1624-5  
* Kunz P.- Štóž swoju narodnosć z česću zańdźe. Nadźije a skutki Jana Arnošta Smolerja ,  Wobrazki ze Serbow. 1, Ludowe Nakł. Domowina, Budyšin, 1995, isbn = 3-7420-1637-7 
* Lier H. A. - Schmaler, Johann Ernst,  http://de.wikisource.org/wiki/ADB:Schmaler,_Johann_Ernst, Allgemeine Deutsche Biographie (ADB). Band 31 , Duncker & Humblot, Leipzig, 1890
* Česko-lužicke styky v 1.polovině 19. století//  Česko-lužický věstník, 2007, стр. 55

## Ծանոթագրություններ

## Արտաքին հղումներ

* Begegnungsstätte Zejler-Smoler-Haus Lohsa e.&nbsp;V.

Կատեգորիա:Բանահավաքներ
Կատեգորիա:Գերմանացի բանասերներ
Կատեգորիա:Լեզվաբաններ
Ավտոթանգարան Volkswagen

**Ավտոթանգարան Volkswagen** ավտոմոբիլային թանգարան՝ նվիրված Volkswagen  ավտոմոբիլային ապրանքանիշի պատմությանը։ Թանգարանը գտնվում է Գրեմանիայի Ներքին Սաքսոնիայի Վոլֆսբուրգ քաղաքում։ Բացվել է 1985 թվականի ապրիլի 25-ին։ 1992 թվականին այն դարձել  է բարեգործական հիմնադրամ։

Դա Վոլֆսբուրգում գտնվող  Volkswagenի երկու թանգարաններից մեկն է։ Մյուս թանգարանը  նվիրված է Volkswagen-ի տարբեր ամակնիշիի մեքենաների արտադրության գործընթացին և կոչվում է Autostadt։

Թանգարանը գտնվում է նախկին տեքստիլ գործարանի շենքում՝ Volkswagen-ի գործարանի շենքերի մոտ։

## Պատկերասրահ

Wolfsburg Automuseum VW Hippie-Bus.jpg
Volkswagen 411 notchback prototype 1966. In the end the manufacturer prefered a fastback profile for the Type 4.JPG
Volkswagen Auto 2000 prototype (presented Frankfurt autoshow 1981) 01.JPG
Volkswagen based Dannehauer u Stauss cabriolet (1951).JPG
Volkswagen Race Touareg 3 20150708.jpg
Volkswagen Typ 18 A.jpg
VW EA 48 Prototyp 1955 (2).jpg
VW Kaefer 1303 Polizei.JPG
VW Käfer Taxi von Rometsch 1953 (2).jpg
VW Scirocco + Oettinger.jpg
VW Typ 2 T 2 Kleinbus mit Elektromotor 1979.JPG
Wolfsburg Automuseum Biagini Passo.jpg
Wolfsburg Automuseum Ketten-Touareg I.jpg
Volkswagen Eco-Racer WOB ER 94.JPG
Volkswagen Golf A59.jpg


## Ծանոթագրություններ

## Գրականություն
*  
*  
*  
*  

## Արտաքին հղումներ
** Պաշտոնական կայք
**Volkswagen Auto Museum

Կատեգորիա:1985 հիմնադրումներ Գերմանիայում
Կատեգորիա:1985 հիմնադրված թանգարաններ
Կատեգորիա:Volkswagen
Կատեգորիա:Գերմանիայի ավտոմեքենաների թանգարաններ
Լոգոնի Հանրապետություն

**Լոգոնի Հանրապետություն** (, ), պաշտոնապես՝  **Դար Էլ Կուտիի Հանրապետություն**  (, ), ինքնահռչակ ինքնավար մարզ և նախապետություն է միջազգայնորեն ճանաչվել  որպես Կենտրոնաաֆրիկյան Հանրապետության մի մաս։ Չունի ելք դեպի ծով։ Հանրապետություն է հռչակվել «Սելեկա» անկախ մուսուլմանական անջատողական շարժման կողմից՝ 2015 թվականի դեկտեմբերի 14-ին։ «Դար Էլ Կուտի» անվանումը ծագել է սուլթանության անվանումից, որը գոյություն է ունեցել այդ տարածքում՝ 19-րդ դարում։ Աշխարհի ոչ մի երկրի կողմից չի ճանաչվել պետություն։

## Պատմություն
2013 թվականի մարտին Կենտրոնաաֆրիկյան Հանրապետությունում տեղի ունեցած կոնֆլիկտի ժամանակ, որը դեռ մեկ տարի առաջ էր սկսվել, մուսուլմանական Սելեկա խմբավորման ապստամբները ստիպել են Կենտրոնաաֆրիկյան Հանրապետության նախագահ Ֆրանսուա Բոզիզեին, որը քրիստոնյա էր, լքել կաբինետը։ Սա հանգեցրել է քրիստոնեական  զինված խմբավորման՝ Անտիբալակայի անդամների կողմից բռնության։ ՄԱԿ-ը  զինված խմբավորումներ է մտցրել և նախաձեռնել է սահմանադրական  հանրաքվե՝ 2015 թվականի դեկտեմբերի 13-ին, իսկ ազգային ընտրությունները՝ դեկտեմբերի 27-ին, որպեսզի կայունացնի երկրի վիճակը։ Սակայն Նուդրեդին Ադամը, որը «Կենտրոնաաֆրիկյան Հանրապետության» առաջնորդն է, Սելեկա խմբավորման չորս մուսուլմանական  ապստամբներից մեկը, չի մասնակցել նախատեսված ընտրություններին։ Նրա կարծիքով քրիստոնյաներն ու մուսուլմաններն այլևս չէին կարող միասին ապրել մի երկրում։2015 թվականի դեկտեմբերի 14-ին Մաուլուդ Մուսան, որը Նուդրեդին Ադամի ներկայացուցիչն է,  երկրի հյուսիս արևելքում հռչակել է Լոգոնի ինքնավար հանրապետություն։ Նա բացատրել է, որ իրենք ցանկանում են Կենտրոնաաֆրիկյան Հանրապետությունից ինքնավարություն, իսկ վերջում՝ լիակատար անկախություն  ձեռք բերել։
Ավելի ուշ հայտարարել են, որ նոր հանրապետության անվանումը «Դար Էլ Կուտի» է։ Անվանումը վերցրվել է պատմական սուլթանատ Դար Էլ Կուտի Բրիայում և Բիրաի անունից։  Դար Էլ Կուտի Հանրապետության դրոշը բարձրացվել է հաջորդ օրը՝ մի քանի գյուղերում՝ Տիրինգուլում, Նդիֆայում և Մելեում։ Շաբաթվա ընթացքում դրոշը բարձրացվել է  մի շարք քաղաքներում՝ Կագա Բանդորոյում, Նդելեում, Բրիայում և  Բիրաոյում։ Դրոշի վրա պատկերված են երեք հորիզոնական գծեր․ դեղին (խորհրդանշում է  հյուսիսի ոսկին), սև (խորհրդանշում է այն, որ հյուսիսը Բանգիի կառավարության կողմից լքված է) և կանաչ (խորհրդանշում է հողի բերքատվությունը)։ Սև երիզի կենտրոնում սպիտակ եզրերով սև աստղ է։ Այն խորհրդանշում է հյուսիսում բնակվող մարդկանց պայքարն ինքնորոշման համար։ Ապստամբների դրոշը, որը բարձրացրել են տեղի ժանդարմեան, նկարահանվել է ՄԱԿ-ի անվտանգության ուժերի կողմից՝ Նդելե քաղաքում։

Եյլի համալսարանի  մարդաբանության պրոֆեսոր Լուիզա Լոմբարդը բացատրել է, որ հնարավոր է նոր հանրապետության հռչակումը ընտրություններից առաջ բանակցային մարտավարություն էր կամ ազդեցության մեծացման մեթոդ, և որ ապստամբներն իրականում չեն հավատացել նոր պետության ստեղծմանը.

## Ծանոթագրություններ

## Արտաքին հղումներ
*Central African Republic

Կատեգորիա:Երկրներ այբբենական կարգով
Կատեգորիա:Կենտրոնաաֆրիկյան Հանրապետություն
Կատեգորիա:Չճանաչված կամ մասամբ ճանաչված պետություններ
ԼԳԲՏ իրավունքները Սլովակիայում

Սլովակիայի քաղաքական արդիական հարցերից մեկը ԼԳԲՏ համայնքին պատկանող մարդկանց իրավունքների պաշտպանությունն է։

## Իրավական կարգավիճակ
Նույնասեռական անձանց սեռական կապերը օրինականացվել են 1962 թվականին։ Համաձայնության տարիքը հավասարեցվել է հետերոսեքսուալ անձանց համար սահմանված շփումների տարիքի հետ (15 տարեկան)։

2015 թվականի փետրվարին Սլովակիայում տեղի է ունեցել հանրաքվե, որտեղ քաղաքացիները պետք է պատասխանեին երեք հարցի՝ 1) ամուսնություն է արդյոք միայն տղամարդու և կնոջ միջև միությունը, 2) պետք է արդյոք արգելել նույնասեռ զույգերին երեխաներին դաստիարակել և 3) կարող են արդյոք ծնողները արգելել երեխաներին բաց թողնել դպրոցական պարապմունքները, որոնք նվիրված են սեռական կրթությանը։ Սակայն, ըստ ընտրական հանձնաժողովի պաշտոնական տվյալների, հանրաքվեին մասնակցել է ընտրելու իրավունք ունեցող քաղաքացիների միայն 21,4 %-ը, որոնց մեծ մասը դրական է պատասխանել բոլոր երեք հարցերին։ Այնուամենայնիվ, հանրաքվեն չկայացած է ճանաչվել, քանի որ հանրաքվեին իրավաբանական ուժ տալու համար անհրաժեշտ էր մասնակցել ընտրողների առնվազն 50 %-ը։

Ներկայումս Սլովակիայում թույլատրված է գենդերի իրավաբանական փոփոխությունը, ինչի համար պահանջվում է ստերիլիզացում։

## Ամփոփիչ աղյուսակ

## Ծանոթագրություններ

Կատեգորիա:ԼԳԲՏ իրավունքներ Եվրոպայում
Կատեգորիա:ԼԳԲՏ իրավունքներ ըստ երկրի
Տիեզերական թռիչքների կառավարման Եվրոպական կենտրոն

**Տիեզերական թռիչքների կառավարման Եվրոպական կենտրոն**, (, ESOC) Եվրոպական տիեզերական գործակալության (ЕSА) հետազոտական ստորաբաժանում է, որը պատասխանատու է արբանյակների և տիեզերական զոնդերի կառավարման համար։ Տիեզերական թռիչքների կառավարման Եվրոպական կենտրոնը գտնվում է Գերմանիայի Դարմշտադտ քաղաքում։ Եվրոպական տիեզերական գործակալության տիեզերական նախագծերի մեծ մասի ղեկավարմանը զուգընթաց կենտրոնը իրականացնում է նաև Եվրոպական տիեզերական հետազոտական ESTRACK ցանցի ցամաքային կենտրոնների ղեկավարումը։

## Պատմություն
thumb|left|216x216px|<center>Տիեզերական թռիչքների կառավարման Եվրոպական կայանի շենքը Դարմշտադտում, 2005 թվական.</center>

Տիեզերական արբանյակներից ստացված տվյալների մշակման անհրաժեշտությունից ելնելով ստեղծվեց հեռաչափական ESTRACK ցանցը, որն ի սկզբանե բաղկացած էր չորս կայանից, որոնք ունակ էին ազդանշաններ ստանալ տիեզերական սարքերից.

* Բելգիայի Լիբին համայնքի Ռեդու բնակավայրում,
* Ալյասկայի Ֆերբանկս քաղաքում,
* Նորվեգիայի Շպիցբերգեն քաղաքում,
* Ֆոլկլենդյան կղզիներում։

Սրա հետ մեկտեղ ստեղծվեց տիեզերական տվյալների հավաքագրման կենտրոնը՝ ESDAC-ը (), որտեղ տեղի էր ունենում կայաններից ստացված տեղեկատվության մշակման և խմբագրման հիմնական գործողությունները։ Հետագայում ESDAC-ը վերակազմավորվեց ESOC-ի։

## Առաքելություն
մինի|ESOC-ի XMM-Newton մոդելը
Ներկայումս ESOC-ի ակտիվ ծրագրերից են.

Մոլորակային և արեգակնային առաքելություններ.

* BepiColombo
* Mars Express
* Solar Orbiter
* ExoMars Trace Gas Orbiter
* Cluster II (spacecraft)|Cluster II

Աստղագիտության և հիմնարար ֆիզիկայի առաքելություններ.

* Gaia (spacecraft)|Gaia
* INTEGRAL
* XMM-Newton

Երկրի դիտորդական առաքելություններ.

* CryoSat-2
* Swarm (spacecraft)|Swarm
* Sentinel-1A
* Sentinel-1B
* Sentinel-2A
* Sentinel-2B
* Sentinel-5 Precursor
* ADM-Aeolus

Առաջիկայում նախատեսվելիք ծրագրերից են.

* ExoMars
* Biomass
* EarthCare
* Euclid (spacecraft)|Euclid
* Jupiter Icy Moon Explorer|JUpiter ICy moons Explorer (JUICE)
* PLATO (spacecraft)|PLATO
* OPS-SAT
* և այլ ծրագրեր։

ESOC-ի կողմից ղեկավարված առավել հաջողված և նշանակալից են հանդիսանում Smart-1 և Huygens probe ծրագրերը։

## Արտաքին հղումներ

* ESOC-ի պաշտոնական կայք

## Ծանոթագրություններ

Կատեգորիա:Տիեզերագիտություն
Կատեգորիա:Տիեզերագնացության գործակալություններ
Բլայբուրգ

**Բլայբուրգ** կամ **Պլիբերկ** (գերմ. Բլեյբուրգ, սլով. Պիլբերկ)՝ քաղաք Ավստրիայում, Կարինտիա դաշնային երկրում։

Մտնում է Ֆյոլկերմարկտ շրջանի կազմի մեջ։ Բնակչությունը կազմում է 3988 մարդ (2005 թվականի դեկտեմբերի 31-ի դրությամբ)։ Զբաղեցում է 69,72 կմ2 տարածք։ Պաշտոնական կոդը՝ *2 08 01*:

Քաղաքը պատմության մեջ ստացել է ողբալի հայտնություն՝ կապված 1945 թվականի բլայբուրգյան սպանդ իրադարձությունների հետ, երբ հարավսլավական պարտիզանական զինված ուժերը իրականացրին զանգված ոչնչացում Ավստրիա փախած խորվաթ մեծահասակներին և սլովակ կոլաբորացինիստներին։

## Ժողովրդագրություն
Ըստ 2001 թվականի հաշվառման՝ բնակչությունը 4083 բնակիչ է, նրանցից 64.6%-ը ավստրիացիներ են, 30.4%-ը՝ կարինտյան սլովենացիներ և 2.5%-ը բոսնիացիներ։

Քաղաքում 92.2%-ը կաթոլիկ է, 1.7%-ը ուղղափառ, և 1.6%-ը մուսուլման։ 4.5%-ը չունի կրոնական պատկանելիություն։

## Նկարներ

File:Bleiburg Hauptplatz 01.jpg|
File:Bleiburg Werner Berg Galerie 01.jpg|
File:Bleiburg Freyungsbrunnen 03.jpg|
File:Bleiburg 10. Oktober Platz 10 Elternhaus der Kiki Kogelnik 04102006 01.jpg|
File:Bleiburg - Pfarrkirche - Seitenaltar - Hl Florian.jpg|Սանկտ-Ֆոլարին ծխական եկեղեցու կողային խորանը 
File:Bleiburg Burg 04102006 01.jpg|Բլայբուրգ ամրոց
File:Pliberk - Kulturni Dom2.JPG|Բլայբուրգի մշակույթի տունը սլովենական գրությամբ՝ Kulturni Dom Pliberk)


## Քաղաքական իրավիճակը
Կոմունայի քաղաքապետը Շտեֆան Ֆիզոչնիգն է (Ավստրիայի սոցիալ-դեմոկրատական կուսակցություն)՝ ըստ 2003 թվականի ընտրությունների արդյունքների։

Կոմունայի ներկայացուցիչների խորհուրդը () բաղկացած է 23 տեղից։

* ԱԺԿ-ը զբաղեցնում է 9-րդ տեղը։
* ԱՍԴԿ-ը զբաղեցնում է 8-րդ տեղը։
* Enotna Lista կուսակցությունը զբաղեցնում է 5-րդ տեղը։
* ԱԱԿ-ը զբաղեցնում է 1-ին տեղը։

## Տես նաև
*Բլայբուրգյան սպանդ

## Ծանոթագրություններ

## Արտաքին հղումներ
* Պաշտոնական կայք
Գանդի Հաուս

**Գանդի Հաուս** () հայտնի է նաև որպես **Սատյագրահա** (), թանգարան, որը գտնվում է Յոհաննեսբուրգում՝ Հարավաֆրիկյան Հանրապետությունում։ Շենքը գրանցվել է Յոհաննեսբուրգի պատմական ժառանգության մեջ։ Նախկինում պատկանել է Մահաթմա Գանդիին, այստեղ նա ապրել և աշխատել է 1908-1909 թվականներին։ Տունը կառուցել է Հերման Կալենբախը։

## Պատմություն
Մահաթմա Գանդին Հարավային Աֆրիկայում ապրել է 21 տարի (1893-1914)՝ միայն հազվադեպ լքելով երկիրը Հնդկաստան և Մեծ Բրիտանիա այցելելու նպատակով։ 1904 թվականին Գանդին հանդիպել է գերմանա-եվրոպական ճարտարապետ Հերման Կալենբախին, որը երկիր էր եկել 1896 թվականին։ 1907 թվականին Կալենբախը նախագծել և կառուցել է երկու տեղական խրճիթների (ռոնդավել) տեսքով, բայց եվրոպական ճարտարապետության մեթոդների կիրառմամբ տունը։ Այն անվանվել է Kraal, որը անգլերենով և աֆրիկաանսով նշանակում է «ցախատուն»։

Տունն ուներ ձիանոց և թենիսի կորտ, սակայն երկու բնակիչն էլ խիստ կենցաղ էին վարում։ Գանդին քնում էր վերնահարկի սենյակում, որտեղ հայտնվում էր աստիճաններով։ Բնակիչները կիսում էին խոհանոցը և իրենց հյուրերին զբաղեցնում էին ընդհանուր հյուրասենյակում։ Խրճիթ-ննջասենյակ կարելի էր հասնել միայն փողոցից։ Բնակեցումից հետո Կալենբախի կյանքը փոխվել է, և նրա վրա ծախսվող գումարը կրճատվել է տասն անգամ։ Նրանք Գանդիի հետ տնից հեռացել են 1909 թվականին։

Հետագա տարիներին տունը փոխել է մի քանի սեփականատերերի։ Դրան կցվել են ևս երկու ննջասենյակ և նախասրահ։  2009 թվականին այն գնել է ֆրանսիական զբոսաշրջային Voyageurs du Monde կազմակերպությունը, չնայած Հնդկաստանի կառավարությունը ցանկանում էր ձեռք բերել այն որպես ազգային հուշարձան։  Տունը վերականգնվել և հանրության համար որպես թանգարան և հյուրատուն բացվել է 2011 թվականին։

## Պատկերասրահ

Satyagraha House 1.jpg|Գանդի Հաուս


## Ծանոթագրություններ

Կատեգորիա:Յոհաննեսբուրգի թանգարաններ
Ազովի բերդ

**Ազովի բերդ** (ռուսերեն՝ **Азовская крепость**), ամրությունների համալիր Ռուսաստանի Դաշնության Ռոստովի մարզում՝ Ազով քաղաքի պատմական մասի կենտրոնում, Դոն գետի դելտայում, նրա ճյուղավորումներից մեկի ձախ ափին։ Պահպանվել է բերդապարիսպների, դիտաշտարակների ու դարպասների մի մասը։

Բերդը կառուցել են թուրքերը 1475 թվականին, Տանայիս քաղաքը Վենետիկյան հանրապետությունից գրավելուց հետո, օսմանյան կայսրության հյուսիսային սահմաններն ու Ազովի ծովի մատույցները պաշտպանելու նպատակով։ 17-րդ դարում ոչ տևական մի ժամանակահատված՝ 1637-1642 թվականներին բերդը գտնվել է Դոնի ու զապորոժյան կազակների հսկողության ներքո, ապա կրկին ընկել թուրքերի ձեռքը։ 1695 և 1696 թվականներին ռուսաց Պետրոս Առաջին թագավորը ռազմական արշավանքներ է ձեռնարկել Ազովի վրա, որոնց արդյունքում բերդը, որին թուրքերն Ազակ էին անվանում, հանձնվել է ռուսներին։ 1686—1700 թվականների ռուս-թուրքական պատերազմների արդյունքում 1700 թվականի հուլիսի 13-ին Կոստանդնուպոլսում կնքվել է խաղաղության պայմանագիր, որով սուլթանն ընդունել է Ռուսաստանի տիրապետությունը Ազովի տարածաշրջանի նկատմամբ։

XVIII դարում բերդն ավերվել է։ Պահպանվել են միայն Ալեքսեևյան դարպասն ու պարսպի՝ դրան կից հատվածը, որն ունի 30 մետր լայնություն և 15 մետր բարձրություն։

## Ծանոթագրություններ

## Գրականություն
*Yu. A. Tijónov, Азовское сидение. — Moscú, 1970.
*Brian J. Boeck. *The Siege of Azov in 1641: Military Realities and Literary Myth. — Warfare in Eastern Europe, 1500-1800*. — Leiden: Brill, 2012.
*Alekséi Baiov, Русская армия в царствование императрицы Анны Иоанновны. Война России с Турцией в 1736-1739 гг, p.&nbsp;222.

Կատեգորիա:Ամրոցներ այբբենական կարգով
Կատեգորիա:Ռոստովի մարզի տեսարժան վայրեր
Կատեգորիա:Ռուսաստանի ամրոցներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Օսմանյան ճարտարապետություն
Շաքիր Սելիմ

**Շաքիր Սելիմ** (, իսկական անունը՝ **Շաքիր Սելիմ օղլու Սելիմով**, , ), ազգությամբ Ղրիմի թաթար բանաստեղծ, թարգմանիչ, հրապարակագիր։

## Կենսագրություն
Ծնվել է 1942 թվականի ապրիլի 10-ին, Ղրիմի Խորհրդային Ինքնավար Հանրապետության Բույուկ Ասս գյուղում։ Ընտանիքի ութերորդ երեխան էր։ Երկու տարեկան է եղել, երբ նրանց ընտանիքը, Ղրիմի մյուս թաթարների հետ, արտաքսվել է նախ՝ Ուրալ, այնուհետև՝ Միջին Ասիա։ Յոթ տարեկանում կորցրել է մորը։ 1974 թվականին ավարտել է Սամարղանդի համալսարանի բանասիրական ֆակուլտետը, տասնմեկ տարի ուսուցչություն արել Ջամբայի տարրական դպրոցում։ Այնուհետև դարձել է Տաշքենդում լույս տեսնող «*Լենին բայրաղը*» («*Լենինյան դրոշ*») թերթի սեփական թղթակիցը, գլխավորել Սամարղանդի մարզայի ռադիոյի ղրիմաթաթարերեն հաղորդումների բաժինը։ 1989 թվականին վերադարձել է Ղրիմ, նշանակվել Սիմֆերոպոլում ռուսերեն ու ղրիմաթաթարերեն  հրատարակվող «*Достлукъ*» (հետագայում՝ «*Достлукъ — Къырым*», «*Къырым*», ներկայումս՝ «*Qırım*») թերթի խմբագրի տեղակալ, 1997 թվականից՝ «*Йылдыз*» («*Աստղ*») ամսագրի գլխավոր խմբագիր։

## Գրական գործունեություն
Դեռ խորհրդային բանակում ծառայելու ժամանակ Շաքիրն իր գրած «*Մայրը*» պոեմը ուղարկել է «*Լենին բայրաղը*» թերթի խմբագրությանը։ Պոեմը 1963 թվականին լույս է տեսել, և այդպես սկիզբ է առել նրա գրական գործունեությունը։ 1971 թվականին հրատարակվել է Սելիմի առաջին բանաստեղծական ժողովածուն, որին հաջորդել են ևս յոթ ժողովածուներ։ Վերջինը՝ «*Ղրիմ-նամե*» խորագրով, լույս է տեսել 2006 թվականին։ 1982 թվականին Շաքիր Սելիմն ընդունվել է ԽՍՀՄ գրողների միության շարքերը, 1992-ին գլխավորել Ուկրաինայի գրողների ազգային միության ղրիմաթաթարական գրողների խորհուրդը։ Մահացել է 2008 թվականի նոյեմբերի 18-ին, Սիմֆերոպոլում։

## Բանաստեղծական ժողովածուներ
* «Акъбардакъ» (1971)
* «Севги алеви» (1978)
* «Дуйгъуларым» (1975)
* «Уянув» (1982)
* «Еллерни динъле» (1986)
* «Тюшюндже» (1997)
* «Къырымнаме» (2006)
* «Къырымнаме II» (2008)

## Թարգմանություններ
Շաքիր Սելիմը Ղրիմի թաթարերեն է թարգմանել Ալեքսանդր Պուշկինի «*Կովկասի գերին*» պոեմը, Միխայիլ Լերմոնտովի մի շարք բանաստեղծություններ, Տարաս Շևչենկոյի «*Կատարինան*», Ադամ Միցկևիչի «*Ղրիմի սոնետներ*»-ը, Նիկոլայ Գոգոլի «*Ամուսնություն*», Վիլյամ Շեքսպիրի «*Մակբեթ*», «*Ռոմեո և Ջուլիետ*», Մուստայ Քարիմի «*Լուսնյակ գիշերով*» թատերգությունները և այլ ստեղծագործություններ։

## Պարգևներ
* 1997 – Տարաս Շևչենկոյի անվան պետական մրցանակ (Ուկրաինա)

## Հիշատակ
Շաքիր Սելիմի անունով է կոչվել ղրիմյան Սուդակ քաղաքի փողոցներից մեկը։

## Գրականություն
* УНІАН
* Прес-центр
* Світлій пам'яті поета Шакіра Селіма 
* Торкався серцем й України
* Українська та кримськотатарська література в Криму
* Весна і осінь Шакіра Селіма 

## Ծանոթագրություններ

## Արտաքին հղումներ
* Биография Шакира Селима
* Библиография
* Шакир Селим на сайте Министерства культуры и искусств АРК.
* Сеферова Ф. А., Художественный мир Шакира Селима
* Кто есть кто в Крыму. Шакир Селим.

Կատեգորիա:Բանաստեղծներ այբբենական կարգով
Կատեգորիա:Խորհրդային բանաստեղծներ
Ալեքսանդր Տյուրենկով

**Ալեքսանդր Տյուրենկով** (, ) ռուս և խորհրդային քանդակագործ, Մոսկվայի նկարիչների միության անդամ։

## Կենսագրություն
Ծնվել է 1924 թվականի ապրիլի 24-ին, Մոսկվայում։

Սովորել է դպրոցում և միաժամանակ այցելել է Պիոների տուն, որտեղ սովորել է քանդակագործության խմբում։ Հայրենական մեծ պատերազմի սկսվելուն պես թողել է դպրոցը և աշխատանքային գործունեություն սկսել թիվ 1 ավիացիոն գործարանում` որպես աշխատավոր։ Երբ գործարանը տարհանվել է Կույբիշև (այժմ Սամարա), Ալեքսանդրը մնացել է Մոսկվայում։ Ավելի ուշ նորից սկսել է աշխատել թիվ 30 ավիագործարանում` որպես հաստոցավոր։ Պատերազմի ավարտից առաջ ավարտել է գիշերային միջնակարգ դպրոցը։

1947-1953 թվականներին սովորել է Մոսկվայի Սուրիկովի անվան գեղարվեստի ինստիտուտում` քանդակագործ Նիկոլայ Տոմսկու մոտ։ 1973 թվականից եղել է ԽՄԿԿ անդամ։

Մահացել է 2008 թվականի փետրվարի 19-ին, Մոսկվայում։

## Աշխատանքներ
[200px|right|thumb|Ալեքսանդր Կլիմովի տապանաքարը [Նովոդևիչյան գերեզմանատուն|Նովոդևիչյան գերեզմանատանը, Տյուրենկովի աշխատանքը:]]
Ա. Տյուրենկովը մոնումենտալ աշխատանքների և հուշահամալիրային հուշարձանների հեղինակ է։ Նաև աշխատել է որպես մեդալագործ։

Քանդակագործ Ե. Վուչետիչի խմբում մասնակցել է «Ճակատաների միացումը Կալաչ քաղաքի մոտ» հուշարձանի ստեղծմանը (1953, Կալաչ), Ֆ. Ձերժինսկու (1958, Մոսկվա) և Վլադիմիր Լենինի հուշարձանների ստեղծմանը երկրի տարբեր քաղաքներում, «Ստալինգրադի ճակատամարտի հերոսների» հուշահամալիրի ստեղծմանը Մամաևի գերեզմանաբլուրում (1970, Վոլգոգրադ)։ Հարավային Սախալինի և Կուրիլյան կղզիների ազատագրման համար ընկած խորհրդային զինվորներին նվիրված հուշահամալիրի (1980), ինչպես նաև` Վ. Լենինի (1970) և Ա. Չեխովի` Հարավային Սախալինսկում գտնվող հուշարձանների հեղինակն է

Նա Մոսկվայի Նովոդևիչյան գերեզմանատան մի քանի գերեզմանաքարերի հեղինակ է, որոնց թվում են ակադեմիկոսներ Ա. Բալանդինի, Կոնստանտին Սկրյաբինի, կրկեսային դերասան Վ. Ֆիլատովի և մի շարք այլ հայտնի մարդկանց գերեզմանաքարերը։

## Մրցանակներ
* Պարգևատրվել է Աշխատանքի կարմիր դրոշի շքանշանով և մեդալներով։
* Լենինի մրցանակի դափնեկիր` Վոլգոգրադի Մամաևի գերեզմանաբլրի վրա Ստալինգրադի ճակատամարտի հերոսներին նվիրված հուշարձանների համար (Եվգենի Վուչետիչի ղեկավարած հեղինակային խմբի կազմում, 1970)։

## Ծանոթագրություններ

## Արտաքին հղումներ
* Ալեքսանդր Տյուրնեկով
* СКУЛЬПТОР А. А. ТЮРЕНКОВ — АВТОР ПАМЯТНИКА А. П. ЧЕХОВУ В ЮЖНО-САХАЛИНСКЕ

Կատեգորիա:Խորհրդային քանդակագործներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Լենինյան մրցանակի դափնեկիրներ
Կատեգորիա:ԽՄԿԿ անդամներ
Բրիտանական ներխուժում

[մինի|1964 թվականին [The Beatles|Բիթլզի մուտքն ԱՄՆ նշանավորեց բրիտանական ներխուժման սկիզբը]]
**Բրիտանական ներխուժում** (), տերմին, որը վերաբերում է վաթսունականների երկրորդ կեսի երաժշտական երևույթին, երբ բրիտանական ռոք երաժշտությունը սկսել է գերիշխել ինչպես ազգային, այնպես էլ միջազգային (հիմնականում ամերիկյան) չարթերում։ Երևույթի սկիզբը համարվում է The Beatles-ի «I Want To Hold Your Hand» սինգլի ամերիկյան հաջողությունը և խմբի հետագա այցն Ամերիկա (այդ թվում՝ մասնակցությունն Էդ Սալիվանի շոուին)։ «Բրիտանական ներխուժման» վերջը կարելի է համարել պսիխոդելիկ ռոքի ժողովրդականության աճը 1966-1967 թվականներին, երբ ամերիկյան խոշորագույն պսիխոդելիկ խմբերը՝ The Byrds-ը, The Doors-ը, Grateful Dead-ը, Jefferson Airplane-ը կարողացել են արժանի մրցակցություն ցուցաբերել բրիտանացիներին։

## Կարևորագույն խմբեր
* The Beatles՝ 1960-ական թվականների գլխավոր խումբ, որի ազդեցությունն անչափ է ռոք երաժշտության վրա, «բրիտանական ներխուժման» ժամանակ ձայնագրում էին մերսիբիթ և փոփ ռոք։
* The Zombies՝ կարողացել է բրիտանական բիթի ագրեսիվությունը, որը ներկայացվել է նույն ժամանակներում Beatles-ի կողմից, վերածել գեղեցիկ մեղեդիների և գրգռող նվագակցումների։ Երաժշտական քննադատ Ռ. Մելթցերի խոսքով՝ նրանք եղել են «անցումային փուլ Beatles-ի և Doors-ի միջև»։
* The Rolling Stones՝ 1960-ական թվականների կարևորագույն ռիթմ ընդ բլյուզ խումբ։
* The Who՝ 1960-ական թվականների կեսերին «ամենածանր» խմբերից մեկը, տասնամյակի վերջին նրանք մոտեցել են դասական ռոքին՝ ձայնագրելով «Tommy» ռոք օպերան։
* The Kinks՝ առաջին երկու հարդ ռոք (կամ պրոթո հարդ ռոք) հիթերի հեղինակներ, ստեղծագործական հասուն շրջանում՝ բրիտփոփի հիմնադիրները։
* The Small Faces՝ մոդ գաղափարախոսության հիմնադիրները՝ The Who-ի և The Kinks-ի հետ միասին։
* The Pretty Things՝ սկսելով սուր սոցիալական ռիթմ ընդ բլյուզից և մոդ գաղափարախոսությունից, 1960-ական թվականների վերջին անցել են պսիխոդելիային՝ ձայնագրելով նաև առաջին ռոք օպերան։
* The Yardbirds՝ 1960-ական թվականների առանցքային կիթառային խմբերից մեկը, որից դուրս են եկել խոշորագույն կիթառահարներ՝ Էրիկ Կլեպտոնը, Ջեֆ Բեքը և Ջիմի Փեյջը։
* Cream՝ The Yardbirds-ի հետ միասին, որտեղից Cream-ը փոխառնել է Էրիկ Կլեպտոնին, նրանք համարվում են հևի մետալի (հարդ ռոքի) հիմնադիրներից մեկը։
* Herman’s Hermits՝ «բրիտանական ներխուժման» ամենափափուկ խմբերից մեկն՝ ըստ հնչողության, մեղեդիական վոկալային փոփ։
* The Searchers՝ «ներխուժման» սկզբում համարվում էին երկրորդ մերսիբիթ խումբը՝ The Beatles-ից հետո։
* The Hollies՝ մերսիբիթի ևս մեկ ներկայացուցիչներ։
* The Animals՝ ռիթմ ընդ բլյուզ հնչողությամբ խումբ, որը 1964 թվականի ամռանը (The Beatles-ից հետո) բարձրացել է ԱՄՆ-ի առաջին հորիզոնականին «The House of the Rising Sun» երգի իր տարբերակով։

## Մշակույթում
* Ներառվել է «Ռոկ ալիք» (2009) ֆիլմում։

## Ծանոթագրություններ

## Արտաքին հղումներ
* Կայք «բրիտանական ներխուժման» խմբերի մասին
* 60-70-ական թվականների ռոք երաժշտություն

Կատեգորիա:1960-ականներ երաժշտությունում
Կատեգորիա:Բրիտանական երաժշտություն
Կատեգորիա:Երաժշտության պատմություն
Ագուլիսի գավառ

**Ագուլիսի գավառ** (նաև՝ **Վերին Ագուլիսի գավառ**), գավառ (մահալ) Հայկական մարզի Օրդուբադի օկրուգում։ Տարածվում էր Ագուլիս գետի հովտում։

## Պատմություն
Ագուլիսի գավառը իր տարածքով համապատասխանում էր Մեծ Հայքի Սյունիք աշխարհի Գողթն գավառի հիմնական մասին։

## Բնակչություն
1829-1832 թվականներին գավառն ուներ 1886 բնակիչ՝ մեծ մասը հայեր։

## Տնտեսություն
Բնակիչները զբաղվում էին երկրագործությամբ, այգեգործությամբ, անասնապահությամբ, առևտրով և, մասամբ արհեստներով։

## Ծանոթագրություններ

Կատեգորիա:Հայկական մարզի գավառներ
Կատեգորիա:Օրդուբադի օկրուգ
Ինչպես էր այծիկը պահում երկիրը

**Ինչպես էր այծիկը պահում երկիրը** () խորհրդային նկարված մուլտիպլիկացիոն ֆիլմ, ռեժիսորը Վլադիմիր Պոլկովնիկովն է։ Մուլտֆիլմը նկարահանվել է 1974 թվականին, «Սոյուզմուլտֆիլմ» կինոստուդիայում։

Ռեժիսոր Վլադիմիր Պոլկովնիկովի նկարահանած վերջին ֆիլմն է։

## Սյուժե
Անտառեզրին, մարգագետնում զբոսնում էր Այծիկը` պարանոցին զանգակ կախած։ Անտառով անցնում է գայլը, որին դուր չէին գալիս ոչ պայծառ արևը, ոչ գունագեղ մարգագետնի ծաղիկները, ոչ էլ` զանգակի զանգը։ Գայլը քշում է այծին։ Այծիկը ներողություն է խնդրում և փախչում։ Քայլելու ընթացքում նա հանդիպում է տարբեր կենդանիների և ճանապարհի վերջում հանդիպում է մի չվող վայրի թռչուն։ Նա ասում է, որ թել է ամբողջ աշխարհով մեկ։ Հողը շատ գեղեցիկ է և նման է մի մեծ խնձորի։ Այստեղ ամպրոպ և փոթորիկ է սկսվում։ Այծիկը տեսնում է, թե ինչպես է քամուց խնձորի ծառից ընկնում խնձորը և որոշում է, որ փոթորիկը կարող է կործանել նաև ամբողջ աշխարհը։ Այծիկը որոշում է պահել Երկիրը։ Նա փոխում է իր ունեցած ամենաթանկ բանը` իր զանգը` պարանի հետ, իսկ «երջանկության» պայտը` դրամապանակի հետ։ Դրամապանակն ամրացնում է պարանին և ամպրոպի ժամանակ պահում է Երկիրը, որպեսզի այն չընկնի։ Չի վախենում ոչ կայծակից, ոչ քամուց, ոչ էլ` Գայլից։ Երբ ամպրոպը ավարտվում է, Գայլըն իմանում է, որ Այծիկն այդ ամբողջ ընթացքում խիզախորեն պահել է Երկիրը և այն ամենը, ինչ կա դրա վրա։ Գայլը շնորհակալություն է հայտնում Այծիկին։ Նրա արիության համար մյուս կենդանիները նրան վերադարձնում են զանգն ու պայտը։ իսկ չվող թռչունն ասում է. «Ամպրոպից ժամանակ ամենակարևորը Երկիրը պահելն է»։

## Հեղինակներ

## Ծանոթագրություններ

## Գրականություն
* 

## Արտաքին հղումներ
* «Ինչպես էր այծիկը պահում երկիրը» մուլտֆիլմը Мультик.ру կայքում

Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Վլադիմիր Պոլկովնիկովի մուլտֆիլմեր